ДОГОВОР
ЗА ИЗПЪЛНЕНИЕ НА ЗАДЪЛЖЕНИЯ ПО ЗАКОНА ЗА УПРАВЛЕНИЕ НА ОТПАДЪЦИТЕ ЧРЕЗ КОЛЕКТИВНА СИСТЕМА, ПРЕДСТАВЛЯВАНА ОТ ОРГАНИЗАЦИЯ ПО ОПОЛЗОТВОРЯВАНЕ
НА НЕГОДНИ ЗА УПОТРЕБА БАТЕРИИ И АКУМУЛАТОРИ

Днес, __.__.2017 г., в гр. Бургас, между:
[bookmark: _GoBack]„.......................................” ......, със седалище и адрес на управление в гр. ........................, ул. ....................................................., № ........, вписано в търговския регистър при Агенция по вписванията с ЕИК: ..........................., представлявано от .............................................., наричано по-долу ВЪЗЛОЖИТЕЛ и
„БАТЕРИ РИСАЙКЛИНГ” EООД, със седалище и адрес на управление в гр. Бургас, ж.к. „Лазур“, бл. 159, партер, вписано в търговския регистър при Агенция по вписванията с ЕИК 203106822, представлявано от управителя Николай Тодоров Николов, в качеството на Организация по оползотворяване на негодни за употреба батерии и акумулатори съгласно Решение № ООп-НУБА-08-00/22.03.2016 г. на Министъра на околната среда и водите, наричано по-долу ИЗПЪЛНИТЕЛ,
на основание разпоредбата на чл. 21, ал. 1 от Наредбата за батерии и акумулатори и за негодни за употреба батерии и акумулатори (Наредбата), се сключи настоящият договор, по силата на който страните се споразумяха за следното: 
І. ПРЕДМЕТ И ОБЕКТ НА ДОГОВОРА
чл. 1. (1) Чрез клаузите на този договор ИЗПЪЛНИТЕЛЯТ, срещу възнаграждение и по поръчка на ВЪЗЛОЖИТЕЛЯ, се задължава да организира, управлява и отчита дейностите по разделно събиране, транспортиране, съхраняване, предварителното третиране, рециклиране, оползотворяване и/или обезвреждане на негодни за употреба батерии и акумулатори (НУБА), с оглед постигане на целите по чл. 17 и чл. 18 във връзка с § 3 от Преходните и заключителни разпоредби на Наредбата, за които отговаря ВЪЗЛОЖИТЕЛЯТ.
(2) За изпълнение на задълженията си по предходната алинея ИЗПЪЛНИТЕЛЯТ сключва договори с лица, които стопанисват и управляват места за продажба на портативни и/или автомобилни батерии и акумулатори, с общини, с лица, притежатели на индустриални НУБА, както и с лица, притежаващи разрешение за извършване на дейности с отпадъци съгласно чл. 28 от Наредбата.
чл. 2. Нормативно определените задължения на ВЪЗЛОЖИТЕЛЯ, които не са посочени изрично в чл. 1, ал. 1, са извън предмета на този договор. 
чл. 3. (1) Обект на този договор са всички видове батерии и акумулатори, които са посочени в Приложение № 5 към чл. 3, ал. 1, т. 5 от Наредбата за определяне на реда и размера за заплащане на продуктова такса (НОРРЗПТ), и които не попадат в изключенията по чл. 4 от Наредбата.
(2) ИЗПЪЛНИТЕЛЯТ изпълнява дейностите по чл. 1, ал. 1 от този договор за видове и количества батерии и акумулатори, съответни на декларираните от ВЪЗЛОЖИТЕЛЯ съгласно раздел ІІІ от този договор, за които е заплатено напълно и в срок възнаграждението по раздел V от същия.
чл. 4. (1) За срока на действие на този договор ВЪЗЛОЖИТЕЛЯТ няма право да изпълнява задълженията си по чл. 17 и чл. 18 във връзка с § 3 от Преходните и заключителни разпоредби на Наредбата чрез друга организация по оползотворяване на НУБА или индивидуално.
(2) ИЗПЪЛНИТЕЛЯТ се освобождава от задълженията си по този договор в случай, че ВЪЗЛОЖИТЕЛЯТ наруши забраната по предходната разпоредба.
ІІ. УДОСТОВЕРЕНИЕ ЗА ЧЛЕНСТВО
чл. 5. ИЗПЪЛНИТЕЛЯТ издава на ВЪЗЛОЖИТЕЛЯ удостоверение по образец съгласно Приложение № 20 към чл. 25, ал. 1 от НОРРЗПТ, с което удостоверява, че той е член на колективната система, представлявана от „БАТЕРИ РИСАЙКЛИНГ” EООД и е освободен от задължението да предоставя платежно нареждане за платена продуктова такса по сметката на Предприятието за управление на дейностите по опазване на околната среда (ПУДООС).
чл. 6. (1) Удостоверение по чл. 5 се издава за всяко конкретно количество пуснати на пазара батерии и акумулатори или за количествата по няколко последователни пускания на пазара, съгласно справката-декларация по чл. 7, ал. 1, т. 2 от този договор. Удостоверението се издава в срок до 5 (пет) работни дни, считано от датата на получаване от страна на ИЗПЪЛНИТЕЛЯ на възнаграждението по чл. 12, ал. 2 от договора.
(2) Удостоверението по чл. 5 се изпраща на e-mail адреса на ВЪЗЛОЖИТЕЛЯ към момента на издаването му, а оригиналът се изпраща по пощата с обратна разписка или се предава на упълномощен негов представител.
(3) Удостоверението по чл. 5 е валидно ако е представено на контролните органи с копие от платежно нареждане за платено възнаграждение по сметка на ИЗПЪЛНИТЕЛЯ.
ІІІ. ИНФОРМАЦИЯ
чл. 7. (1) ВЪЗЛОЖИТЕЛЯТ се задължава да предоставя на ИЗПЪЛНИТЕЛЯ справки и информация в посочените срокове, както следва: 
1. Месечна справка-декларация за пуснати на пазара батерии и акумулатори, изготвена съгласно Образец 1 към този договор – до 15-то число на месеца, следващ този, за който се отнася. Когато през предходния месец не са пускани на пазара батерии и акумулатори, се съставя нулева месечна справка-декларация. Месечната справка-декларация за м. декември се предоставя в срок до 10-ти януари.
2. Информация по образец съгласно Приложение № 5 към Наредбата за: а) количеството пуснати на пазара батерии и акумулатори и б) количеството батерии и акумулатори от пуснатите на пазара, които впоследствие са изнесени извън територията на ЕС и/или са изпратени към друга държава-членка на ЕС - в двадесетдневен срок след изтичане на периодите по чл. 58, ал. 6 от Наредбата;
3. Прогнозна информация за вид и количество батерии и акумулатори, което ВЪЗЛОЖИТЕЛЯТ възнамерява да пусне на пазара през съответната година съгласно Образец 3 към този договор - до 15-ти януари всяка година, съответно – до 15 (петнадесет) календарни дни след подписване на договора;
4. Изчерпателна информация, изискуема по закон или необходима на ИЗПЪЛНИТЕЛЯ за своевременно и точно изпълнение на задълженията му по този договор - до 5 (пет) работни дни от датата на писменото поискване.
(2) Информацията и справките по предходната алинея се предоставят надлежно оформени (с подпис и мокър печат) на хартиен носител в оригинал.
чл. 8. ИЗПЪЛНИТЕЛЯТ има право едностранно да променя изискванията за отчитане на пусканите на пазара батерии и акумулатори, и образците за предоставяне на информация, за което писмено уведомява ВЪЗЛОЖИТЕЛЯ най-късно един месец преди влизането в сила на съответните промени.
чл. 9. (1) ИЗПЪЛНИТЕЛЯТ има право да възложи проверка от независим одитор на верността на данните и информацията, предоставени му от ВЪЗЛОЖИТЕЛЯ относно пуснатите от него на пазара батерии и акумулатори, като за целта уведомява ВЪЗЛОЖИТЕЛЯ с двуседмично писмено предизвестие.
(2) ВЪЗЛОЖИТЕЛЯТ е запознат с обстоятелството, че в случай на отказ от негова страна да осигури достъп до документите и информацията, необходими за извършване на проверката по предходната алинея, компетентните органи могат да му наложат санкция съгласно разпоредбите на чл. 149, ал. 3 и ал. 4 от ЗУО.
чл. 10. Министърът на околната среда и водите може да назначи на ВЪЗЛОЖИТЕЛЯ текущи и допълнителни проверки съгласно чл. 18, ал.ал. 3, 4 и 5 от ЗУО. Разходите за текущата проверка се заплащат от ИЗПЪЛНИТЕЛЯ, като ВЪЗЛОЖИТЕЛЯТ се задължава да му ги възстанови в 5-дневен срок от датата на издаване на фактура.
ІV. ОТЧЕТНОСТ
чл. 11. (1) Постигането на целите по чл. 1, ал. 1 се отчита ежегодно пред Министерство на околната среда и водите в нормативно определените срокове.
(2) ИЗПЪЛНИТЕЛЯТ се задължава да осигури представянето пред компетентните органи на всички изискуеми по закон информация и документи, удостоверяващи постигането на целите по чл. 1, ал. 1.
V. ВЪЗНАГРАЖДЕНИЕ И НАЧИН НА ПЛАЩАНЕ
чл. 12. (1) Възнаграждението, което ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ съгласно чл. 1, ал. 1 от този договор, се определя в анекс към договора, като процент от размера на продуктовата такса за отделните видове батерии и акумулатори съгласно Приложение № 5 към чл. 3, ал. 1, т. 5 от НОРРЗПТ. Подписването на Анекс е задължително условие за влизане в сила на договора.
(2) Възнаграждение в размера по ал. 1 се заплаща за всяко количество батерии и акумулатори, посочено в справката-декларация съгласно чл. 7, ал. 1, т. 1 от този договор. Върху възнаграждението се начислява ДДС съгласно изискванията на действащото законодателство.
(3) ИЗПЪЛНИТЕЛЯТ има право да предложи изменение на възнаграждението по ал. 1, в случай че настъпят нормативни промени по отношение на дължимата продуктова такса, съгласно НОРРЗПТ и/или бъдат въведени допълнителни изисквания в нормативната уредба по отношение на изпълнението на задълженията на ВЪЗЛОЖИТЕЛЯ по ЗУО и Наредбата.
(4) При настъпване на промяна в лицензионното възнаграждение страните подписват допълнително споразумение.
чл. 13. (1) Възнаграждението по чл. 12, ал. 1 се заплаща в срок до края на месеца, в който за ВЪЗЛОЖИТЕЛЯ е възникнало задължението да предостави на ИЗПЪЛНИТЕЛЯ съответната справка-декларация.
(2) Възнаграждението се заплаща по следната банкова сметка на ИЗПЪЛНИТЕЛЯ в Общинска Банка АД (BIC: SOMBBGSF) с IBAN: BG66SOMB 91301056994201
чл. 14. (1) ИЗПЪЛНИТЕЛЯТ издава на ВЪЗЛОЖИТЕЛЯ данъчна фактура за сумата по чл. 12, ал. 1 в петдневен срок след получаване на съответната справка-декларация съгласно чл. 7, ал. 1, т. 2 от този договор.
(2) Фактурата по ал. 1 се изпраща на e-mail адреса на ВЪЗЛОЖИТЕЛЯ към момента на издаването й, а оригиналът на фактурата се изпраща по пощата с обратна разписка или се предава на упълномощен негов представител. В случай, че ВЪЗЛОЖИТЕЛЯТ не уведоми изрично ИЗПЪЛНИТЕЛЯ, че не е получил в уговорения срок електронно копие на фактурата съгласно предходното изречение, приема се, че същото е получено надлежно.
чл. 15. (1) ИЗПЪЛНИТЕЛЯТ възстановява на ВЪЗЛОЖИТЕЛЯ платеното от последния възнаграждение за батерии и акумулатори, които впоследствие са изнесени извън територията на ЕС и/или са изпратени към друга държава-членка на ЕС при условие, че износът/изпращането е осъществено в рамките на същата календарна година, в която е платено възнаграждението и заявлението за възстановяване е отправено до ИЗПЪЛНИТЕЛЯ най-късно до 31 декември на същата година.
(2) ВЪЗЛОЖИТЕЛЯТ представя на ИЗПЪЛНИТЕЛЯ заявление за възстановяване по Образец 4 към този договор и прилага към него надлежни писмени доказателства, от които може да се установи съответствие между пуснатите на пазара батерии и акумулатори, за които е платено възнаграждение, и батериите и акумулаторите, за които се иска възстановяване на платеното възнаграждение, като, но не само:
1. копие на първичен счетоводен документ за придобити батерии и акумулатори, посочен в подадена до ИЗПЪЛНИТЕЛЯ месечна справка-декларация по чл. 7, ал. 1, т. 1 от този договор;
2. копие на платежен документ за платено възнаграждение по чл. 12, ал. 2 от този договор за количеството батерии и акумулатори съгласно предходната т. 1;
3. копие на фактура или друг равностоен документ, доказващи изпращането от територията на страната до територията на държава – членка на ЕС, или износа на съответните количества батерии и акумулатори и документ, потвърждаващ получаването на батериите и акумулаторите в страната, на чиято територия са доставени;
4. международна товарителница.
(3) Заедно с документите по предходната алинея ВЪЗЛОЖИТЕЛЯТ представя на ИЗПЪЛНИТЕЛЯ и коригирана справка-декларация по чл. 7, ал. 1, т. 1 от този договор, съдържаща точното количество, за което следва да бъдат изпълнени целите на ВЪЗЛОЖИТЕЛЯ по чл. 1, ал. 1 от този договор.
(4) ИЗПЪЛНИТЕЛЯТ издава кредитно известие към съответната фактура и възстановява на ВЪЗЛОЖИТЕЛЯ платеното възнаграждение в срок до 10 (десет) работни дни след изпълнение на изискванията по предходната алинея. Възнаграждението се възстановява по банкова сметка, посочена от ВЪЗЛОЖИТЕЛЯ в заявлението за възстановяване. Лихви върху платеното и впоследствие възстановено възнаграждение не се дължат.
(5) В случаите по ал. 1 ВЪЗЛОЖИТЕЛЯТ се задължава да върне на ИЗПЪЛНИТЕЛЯ оригинала на издаденото му в съответствие с чл. 6 от договора удостоверение, а ИЗПЪЛНИТЕЛЯТ се задължава да издаде ново удостоверение, съобразно подадената от ВЪЗЛОЖИТЕЛЯ коригирана справка-декларация.
VІ. ОТГОВОРНОСТ ПРИ НЕИЗПЪЛНЕНИЕ
чл. 16. ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на наложената имуществена санкция от страна на държавен (общински) орган и/или трето лице, с което ИЗПЪЛНИТЕЛЯТ е в договорни отношения, ако санкцията е наложена вследствие на невярно, неточно или несвоевременно подадени данни от страна на ВЪЗЛОЖИТЕЛЯ по този договор.
чл. 17. ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на законната лихва за забава, ако ВЪЗЛОЖИТЕЛЯТ изпадне в забава при изпълнение на задължението си по чл. 13, ал. 1 от този договор.
чл. 18. (1) В случай, че ВЪЗЛОЖИТЕЛЯТ не изпълнява задълженията си, произтичащи от този договор и приложимото законодателство, вследствие на което Министърът на околната среда и водите издаде заповед по чл. 68, ал. 1 от Наредбата, дължимата продуктова такса, определена в същата заповед, е за сметка на ВЪЗЛОЖИТЕЛЯ.
(2) Платените от ВЪЗЛОЖИТЕЛЯ суми по този договор не подлежат на връщане в случаите по предходната алинея.
чл. 19. В случай, че ИЗПЪЛНИТЕЛЯТ не изпълнява задълженията си, произтичащи от този договор и приложимото законодателство, вследствие на което Министърът на околната среда и водите издаде заповед по чл. 68, ал. 1 от Наредбата, дължимата продуктова такса, определена в същата заповед, е за сметка на ИЗПЪЛНИТЕЛЯ.
VІІ. СРОК И ПРЕКРАТЯВАНЕ НА ДОГОВОРА
чл. 20. Този договор влиза в сила от датата на подписването му между страните и се сключва за неопределен срок. 
чл. 21. Този договор се прекратява:
1. по взаимно писмено съгласие между страните;
2. с тримесечно писмено предизвестие от всяка от страните по договора;
3. с едномесечно писмено предизвестие от страна на ИЗПЪЛНИТЕЛЯ в случай, че ВЪЗЛОЖИТЕЛЯТ:
а) системно (два и повече пъти) не изпълни задължението си за подаване на справки и информация съгласно раздел ІІІ от този договор или подаде неточни такива.
б) системно (два и повече пъти) не заплати в срок дължимото съгласно раздел V възнаграждение.
4. с писмено уведомление от страна на ВЪЗЛОЖИТЕЛЯ в случай, че ИЗПЪЛНИТЕЛЯТ не постигне целите на ВЪЗЛОЖИТЕЛЯ съгласно ЗУО и Наредбата поради причини, за които той отговаря.
5. автоматично, при:
а) загубване от страна на ИЗПЪЛНИТЕЛЯ на разрешението за дейност като организация по оползотворяване по смисъла на чл. 81, ал. 1 от ЗУО;
б) откриване на производство по несъстоятелност за някоя от страните.
чл. 22. В срок до един месец от датата на прекратяване на договора, ИЗПЪЛНИТЕЛЯТ се задължава да издаде на ВЪЗЛОЖИТЕЛЯ справка-декларация за изпълнение на целите съгласно чл. 1, ал. 1 от този договор. Копие от справката се представя в Министерство на околната среда и водите.
VІІІ. ДРУГИ РАЗПОРЕДБИ
чл. 23. Страните по този договор се задължават да упражняват правомощията, произтичащи от закона и/или от този договор законосъобразно, добросъвестно и при зачитане интересите на насрещната страна, включително относно неразгласяването на факти и обстоятелства, които представляват търговска тайна.
чл. 24. При нормативно изменение на целите по чл. 17 и чл. 18 във връзка с § 3 от Преходните и заключителни разпоредби на Наредбата, страните предоговарят изпълнението на задълженията по чл. 1, ал. 1, за което се подписва допълнително споразумение към този договор.
чл. 25. (1) За неуредените с този договор въпроси се прилагат разпоредбите на приложимото в Република България законодателство.
(2) В случай, че някоя от разпоредбите на договора бъде обявена за недействителна, това няма да засегне валидността и изпълнението на целия договор.
чл. 26. Всички промени и допълнения към този договор ще се извършват в писмена форма, като условия за действителност.
чл. 27. Всички възникнали разногласия и спорове между страните, породени или отнасящи се до този договор или до допълнения или изменения към него, включително спорове относно тълкуване, недействителност, неизпълнение или прекратяване, ще се разрешават по взаимно съгласие. В случай, че не се постигне съгласие, спорът се отнася за решаване пред компетентния съд.
чл. 28. (1) Всички уведомления, предизвестия, искания или друга кореспонденция между страните във връзка с този договор, се извършват в писмена форма и се смятат за връчени, ако са изпратени на e-mail, с писмо с обратна разписка, препоръчана поща или са доставени с куриер на адресите, посочени по-долу.
(2) Ако някоя от страните промени адреса си, включително електронния, без да уведоми за това другата, всички уведомления, предизвестия, искания или друга кореспонденция между страните, се считат за получени, ако са изпратени на адресите, посочени по-долу.


	АДРЕС НА ВЪЗЛОЖИТЕЛЯ
	АДРЕС НА ИЗПЪЛНИТЕЛЯ

	…
	гр. Бургас, к-с „Лазур“, бл. 159, партер

	Мобилни телефони:
	Мобилни телефони: 0899 144 775

	Стационарни телефони:
	Стационарни телефони: 056/ 994 283

	Е-mail:
	Е-mail: nuba_r@abv.bg ;

	Лица за контакт:
	Лица за контакт: Николай Николов



Този договор е съставен и подписан в 2 (два) еднакви екземпляра, по един за всяка от страните.

ЗА ВЪЗЛОЖИТЕЛЯ:							ЗА ИЗПЪЛНИТЕЛЯ:


/............................/							Николай Николов
.............................							Управител

ОБРАЗЕЦ 1
СПРАВКА – ДЕКЛАРАЦИЯ
ЗА ПУСНАТИ НА ПАЗАРА БАТЕРИИ И АКУМУЛАТОРИ (БА)
1. Данни за отчетния период:   от …………..……………   до …………………………
2. Данни за задълженото лице 
Пълно наименование: ………………………………………….…………………………………………………………….
Адрес: …………………………………………………………………………………………………………………………………..
ЕИК: ……………………………………………………………   Телефон/факс: …………………………………………….
Идентиф. № (ИН) по ЗДДС:  ……………………………..  E-mail: …….….………………………………………….
Лице за контакт: …………………………………………………………………………………………………………………..
3. Пуснати на пазара батерии и акумулатори
	Пореден №
	Фактура (Invoice)
№ и дата
	Вид на батерията, акумулатора или елемента*
	Тарифен код**
	Количество пуснати на пазара
(брой)
	Единично тегло
(кг)
	Нетно тегло
( = колона 5х колона 6)

	1
	2
	3
	4
	5
	6
	7

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	Общо нетно тегло:
	


* попълва се № по ред по приложение № 5 от НОРРЗПТ и видът на батерията/акумулатора - портативни, автомобилни, индустриални, съгласно определенията по § 1 от допълнителните разпоредби на Наредбата за БАНУБА
** попълва се информация от електронните дневници за Интрастат трансакциите за предходния месец и Единен административен документ за допускане за свободно обращение и крайна употреба или митническите декларации за внос


1. Декларирам, че представлявам горепосоченото юридическо лице по закон или по упълномощаване.
2. Декларирам, че посочените в настоящата справка-декларация данни са пълни и верни.
3. Известно ми е, че за деклариране на неверни данни нося наказателна отговорност по чл. 313.4 от НК на Р. България.

Дата: ………………...............					Декларатор: ..................................
(подпис и печат)



ОБРАЗЕЦ 2
ПРОГНОЗНА ИНФОРМАЦИЯ ЗА ВИД И КОЛИЧЕСТВО БАТЕРИИ И АКУМУЛАТОРИ, КОИТО ЩЕ БЪДАТ ПУСНАТИ НА ПАЗАРА
ЗА ......................... Г.
ДАННИ ЗА ЗАДЪЛЖЕНОТО ЛИЦЕ
Пълно наименование…....………………………………………………………...….… ЕИК ..............................
ИН по ЗДДС BG…………………………… тел: ……………………….. факс: …….……………...e-mail: …………….…....
Представляващо лице – декларатор: ................................................................................................
	Вид на батерията/акумулатора
	№ по ред
	Вид на батериите и акумулаторите според химичния състав
	Прогнозно количество
в кг


	1. ПОРТАТИВНИ
	1.1.
	С манганов диоксид, алкални
	

	
	1.2.
	С манганов диоксид, различни от алкалните
	

	
	1.3.
	С живачен оксид
	

	
	1.4.
	Със сребърен оксид
	

	
	1.5.
	Литиево-йонни
	

	
	1.6.
	Други с литий
	

	
	1.7.
	Въздушно-цинкови
	

	
	1.8.
	Никелово-кадмиеви
	

	
	1.9.
	Оловно-кисели 
	

	
	1.1
	 Други
	

	2. АВТОМОБИЛНИ
	2.1.
	Оловно-кисели
	

	
	2.2.
	Никелово-кадмиеви
	

	
	2.3.
	Други
	

	3. ИНДУСТРИАЛНИ
	3.1
	Със сребърен оксид
	

	
	3.2.
	Литиево-йонни
	

	
	3.3.
	Други с литий
	

	
	3.4.
	Въздушно-цинкови
	

	
	3.5.
	Оловно-кисели
	

	
	3.6.
	Никелово-кадмиеви
	

	 
	3.7.
	Никелово-железни
	

	
	3.8.
	Никелово-хидридни
	

	
	3.9.
	Други
	




Дата: ………………...............					Декларатор: ..................................
(подпис и печат)


ОБРАЗЕЦ 3
ЗАЯВЛЕНИЕ
за възстановяване на вече заплатено възнаграждение за батерии и акумулатори (БА), пуснати на пазара от „………………………………………………………“ …………., които са изнесени или изпратени от територията на страната към друга държава – членка на ЕС.
А. Наименование и адрес на лицето: .........................………………………………….
ЕИК по БУЛСТАТ: .…………………………………
Б. Вид и количество на изнесените и/или изпратени БА
	
№ по ред
	Наименование на продукта, съгласно приложение № 5 от НОРРЗПТ
	Количеството на БА, за които възнаграждението е предмет на възстановяване (кг.)
	
Единичен размер на възнаграждението (лв./кг.)
	
Обща сума
(лв.)

	
	
	
	
	

	
	
	
	
	

	
	
	
	Общо
	


В. Вид и количество на изнесените и/или изпратените БА, вложени в продукти.
	№ по ред
	Наименование на продукта, в който са вложени БА
	Наименование на продукта, възнаграждението за който е предмет на възстановяване, съгласно Приложение № 5 от НОРРЗПТ
	Количеството на БА, възнаграждението за които е предмет на възстановяване (кг.)
	Единичен размер на възнаграждението (лв./кг.)
	
Обща сума
(лв.)

	
	
	
	
	
	

	
	
	
	
	
	

	
	
	
	
	Общо
	


Долуподписаният ……………………………………………………………………………………………………………………………………………..
Декларирам, че представлявам лицето, посочено в буква „А“ и посочената в този формуляр информация е вярна и точна.
Известно ми е, че за неверни данни нося отговорност по чл. 313 от Наказателния кодекс.
Като доказателство за заявеното в буква „Б“ прилагам следните документи по чл. 15, ал. 2 и ал. 3 от Договора:
1. ……………………………………………………………………………………………….....
2. …………………………………………………………………………………………………..
3. …………………………………………………………………………………………………..
4. …………………………………………………………………………………………………..
5. …………………………………………………………………………………………………..
6. …………………………………………………………………………………………………..

Дата: ……………………………………………………
Длъжност:…………………………………………….
								………………………………………………
								(подпис и печат)



